Home » Winkel » Stempels Mounted » Stempels PennyBlack » 589K
Gardening Girl stempel[589K]
Stempel hout, afmeting van de stempel is ongeveer 7x11cm
Meadowlark Dawn - Damask
Birthday Best stempel
Houd mij op de hoogte van updates voor Gardening Girl stempel Gobiidae - Wikipedia
Die Dikkoppe (Gobiidae) is 'n visfamilie wat tot die orde Perciformes behoort. Hierdie familie het die meeste spesies van enige visfamilie, en omvat 230 genera met ongeveer 1 500 spesies. Een honderd en elf van die spesies word aan die Suid-Afrikaanse kus aangetref. 'n Paar spesies word ook in varswater aangetref.
Sien teks vir spesies.
Die hele familie is klein bodemvisse wat alle moontlike vorms insluit: lank, kort, ovaalvormig met alle moontlike vinkombinasies. Die vorm van die kop sluit ook alle moontlikhede in: plat, breed, gepunt of versonke. Die oë is merendeels aan die bokant van die kop en die familie het geen sylyne nie. Die dorsale vinne bestaan normaalweg uit twee gedeeltes. Die bekkenvinne is naby mekaar en by sekere spesies is hulle aaneengeskakel. Die grootte wissel van 1 – 50 cm; die meeste spesies is kleiner as 8 cm.
Die familie is kleurryk en wend dit aan om hulself te kamoefleer waar hulle ook al voorkom; getypoele, seegrasbeddings, riviermondings, koraalriwwe, rotsriwwe en sanderige- of rotsbodems tot op 'n diepte van 200 m. Die familie vreet klein skaaldiere, slakke en wurms.
'n Paar van die dikkoppe leef kenmerkend in 'n simbiotiese verhouding met die amper blinde, knypende alpheid garnaal. Die garnaal sal 'n gat grawe en dit onderhou terwyl die dikkop die omgewing dophou en so die garnaal beskerm. Die garnaal hou een antenna op die dikkop, sodra die dikkop gevaar gewaar sal hy met een sweepslag van sy stert terug in die gat gaan en sodoende die garnaal waarsku. Beide seediere leef met hulle maats in die gat.
Die volgende genera en gepaardgaande spesies kom aan die Suid-Afrikaanse kus en riviere voor:
Amblyeleotris aurora - Pienkbalk-dikkop
Amblyeleotris steinitzi - Steinitzse dikkop
Amblyeleotris wheeleri - Mooidikkop
Awaous aeneofuscus - Varswater-dikkop
Bathygobius coalitus - Witspikkel-dikkop
Bryaninops yongei - Seesambokdikkop
Caffrogobius caffer - Band-dikkop
Caffrogobius gilchristi - Tronk-dikkop
Caffrogobius nudiceps - Bles-dikkop
Callogobius plumatus - Veer-dikkop
Croilia mossambica - Grawende dikkop
Cryptocentrus malindiensis - Sjokolade-dikkop
Fusigobius inframaculatus - Gevlekte sanddikkop
Glossogobius callidus - Rivier-dikkop
Glossogobius giuris - Tenk-dikkop
Gnatholepis cauerensis - Skouerkoldikkop
Istigobius decoratus - Versierde dikkop
Priolepis cincta - Bandiet-dikkop
Psammogobius knysnaensis - Sanddikkop
Redigobius dewaali - Blokkies-dikkop
Silhouettea sibayi - Sibayi-dikkop
Valenciennea helsdingenii - Spoor-swerwer
Valenciennea puellaris - Oranjekoldikkop
Valenciennea sexguttata - Leerswerwer
Valenciennea strigata - Vlagswerwer
Ontsluit van "https://af.wikipedia.org/w/index.php?title=Gobiidae&oldid=2191982"
Last edited on 26 Mei 2020, at 09:29
Die bladsy is laas op 26 Mei 2020 om 09:29 bygewerk.